Ø የአዲስ አበባው ሲኖዶስ ያደረገውን ድንገተኛ አስቸኳይ የቋሚ ሲኖዶስ ጉባዔ በዛሬው ዕለት አጠናቅቆ መግለጫ ያወጣል ተብሎ ይጠበቃል። በቋሚ ሲኖዶስ እና በፓትሪያርኩ መካከል ከፍተኛ የሆነ የአሰራርና የሃሳብ ልዩነት ያለ ሲሆን ቋሚ ሲኖዶሱ አቡነ ማትያስ በማኅበር ቅዱሳን ላይ ያስተላለፏቸው መመርያዎችና የጠሯቸው ስብስባዎች ሁሉ ህገ ወጥ ናቸው በማለት የተቻቸው ሲሆን ከእንግዲህ ወዲህ የቤተ ክርስቲያኒቱን መዋቅር ጠብቀው እንዲሰሩና ኃላፊነታቸው እንዲወጡ አስጠንቅቋቸዋል። አቡነ ማትያስ አቤቱታዎችን ለመመልከት በማለት ራሳችው ብቻቸውን የጠሯቸው ስብሰባዎች ያስለፏቸው ውሳኔዎች የአቋም መግለጫዎች በሙሉ ህገ ወጥና ተቀባይነት የሌላቸው ናቸው ተብሏል። ከዚህ በተጨማሪ አቡነ ማትያስ የቋሚ ሲኖዶሱ አባላትን ለማሸማቀቅና ለማስፈራራት ያደረጉት ሙከራና በሠሯቸው ማዕከላዊነት ያልጠበቀ አሰራር አዋረዱን አሳፈሩን ተብለዋል። አቡነ ማትያስ ከልዩ ጽ/ቤታቸው ውስጥ ያለው አሠራርም ቋሚ ሲኖዶሱን እንዳሳስበቸው ገልጸዋል። ፓትርያርኩ ርእሰ መንበር ሆነው አባታዊ ኃላፊነት ከመወጣት ይልቅ ስፖንሰር ተገኘ በሚል ብቻ ጉዞ እንደሚደረግ ጠቅሰው ስህተቱ እንዲታረም ጠይቀዋል። በመጨረሻም አቡነ ማትያስ ህግ አክብረው ከሲኖዶሱ ጋር መክረውና ተነጋግረው እንዲሰሩ በጥብቅ አሳስበዋቸዋል። በአገሪቷ ላይ ስላለው ሰላም ጉዳይ የመከረ ሲሆን የተቃጠሉ ቤተ ክርስያናትን ጉዳይ የሚያጣራ ልዑክ መድቧል። ድንገተኛው አስቸኳይ ስብሰባ በዛሬው ዕለት መግለጫ ያወጣል ተብሎ ይጠበቃል።
